Црква „Св. Петка“ - Младо Нагоричане

Света Петка — црква во селото Младо Нагоричане, сместена на подножјето на Костоперска Карпа, од нејзината југоисточна страна.

 Историја 
Црквата е изградена во првата половина на 17 век, а нејзината внатрешност била живописана во 1628 година. Во 2003 година биле завршени зафати за заштита на живописот и архитектурата на црквата.„Црква Св. Петка, село Младо Нагоричане, Старо Нагоричане “. Дигитална култура за регионална кохезија. Во мај 2012 година, црквата била ограбена и од неа и од помошната просторија биле одземени ДВД-уред, засилувач со звучници, монети, зејтин и свеќи во вкупна вредност од околу 10.000 денари.„Ограбени црквите во Младо Нагоричане — одземени пари, алати, опрема“. Дневник. 26 мај 2017.

 Архитектура 
Црквата е типичен претставник на црквите од поствизантиски период. Таа претставува еднокорабна градба со наос на североисточна страна, одвоен нартекс на западната страна и параклис на јужната страна. Градбата во целост е покриена е со двосливен покрив од ќерамиди. Карактеристично за црквата е што таа нема апсида на источната страна, со што претставува единствен пример во околината.

Живописот во внатрешноста на црквата е доста оштетен. Сочувани се фрагменти од циклусот на Света Петка на јужниот ѕид на нартексот, во втората зона, над двете слепи архиволти, а низа од попрсја на маченици во цветни чашки се насликани во двете волути на архиволтите. Во внатрешноста на олтарот, односно во централната апсидна конха, на врвот е претставен ликот на Богородица Оранта. Овие фрески се многу избледени. Во проскомидијалната конха е насликан архиѓаконот Стефан во цел раст, но оваа фреска исто така е мошне избледена.

Во дворот на црквата се наоѓа камбанаријата, помошна просторија и гробишта. Камбанаријата има квадратна основа и има примитивен облик, при што конструкцијата ја сочинуваат четири бетонски столба покриени со пирамидален кров од ќерамиди.

 Галерија 

 Поврзано 
 Црква „Св. Ѓорѓи Победоносец“ - Младо Нагоричане
 Младо Нагоричане
 Кумановско-осоговска епархија
 Кумановско-кратовско архијерејско намесништво

 Наводи 

 Надворешни врски 

Младо Нагоричане
Категорија:Младо Нагоричане